ཁོ་ཡར་རེ་སྨོནཞེས་པའི་གླུ་བྲོའི་ཟློས་གར་འདི་འཁྲབ་ཚན་བཞི་རུ་བགར་ཡོད་ལ།ནང་དོན་ནི་འབྲུག་མོ་སྒྲོལ་མ་ཟེར་བའི་བུ་མོ་ཆུང་ཆུང་དེ་ཕྱུགས་རྫིར་སོང་ནས་གཉིད་དུ་ཡུར་བའི་ཚེ།རྨི་ལམ་དུ་ལྷ་ལ་ཁ་བརྡ་བྱེད་པ་རྨིས་ཤིང་།དེ་ནས་རི་བོའི་ཕར་རྒྱབ་ཀྱི་འཇིག་རྟེན་ལ་རེ་སྨོན་བྱས་ལ།ཁྱིམ་མི་དང་རྒན་པ་སོགས་ལ་ཕྱི་རོལ་གྱི་འཇིག་རྟེན་འདྲི་རྩད་བྱས་ཀྱང་མ་ཤེས།སྐབས་དེར་ནང་ལོགས་ནས་རོགས་སྒྲུབ་ཏུ་ཕེབས་པའི་དགེ་རྒན་གྱི་འོད་སྣང་འོག་ཕྱི་རོལ་གྱི་འཇིག་རྟེན་གོ་ཐོས་བྱུང་བར་མ་ཟད།བསླབ་འབྲས་བཟང་པོ་ཐོབ་པ་བརྒྱུད་ཁོ་མོ་དང་རང་གི་སློབ་གྲོགས་ཚོ་རྒྱལ་ས་པེ་ཅིན་དུ་འགྲོ་ཐུབ་པའི་གོ་སྐབས་བྱུང་།ཁོང་ཅག་གིས་ཕྱི་རོལ་གྱི་འཇིག་རྟེན་མངོན་པར་མཐོང་རྗེས་སེམས་ལ་ཕུགས་མདུན་དང་རེ་བས་བརྟས་ཏེ་ཕྱིར་ཕ་ཡུལ་དུ་ལོག་ཅིང་།དེ་ནས་སྔར་བཞིན་འབྲུག་མོ་སྒྲོལ་མ་ལྟ་བུའི་བྱིས་པ་སློབ་གྲྭར་འགྲོ་མི་ཐུབ་པའི་སློབ་མ་རྣམས་ལ་སློབ་གྲྭར་འགྲོ་དགོས་པ་དང་།རང་ཉིད་ཀྱི་དཀའ་སྤྱད་འབད་བརྩོན་གྱིས་སློབ་སྦྱོང་བཟང་པོ་བྱས་ཚེ་ཁོང་ཚོ་བཞིན་རི་བོའི་ཕ་རོལ་དུ་འགྲོ་ཐུབ་ལ།རི་བོའི་ཕ་རོལ་གྱི་འཇིག་རྟེན་མིག་གིས་མཐོང་ཐུབ་པའི་གནས་ཚུལ་བརྗོད་དེ།ཁོང་ཅག་ལ་སྐུལ་ལྕག་དང་ལམ་སྟོན་བྱས་པས་ཁོང་ཚོའང་ཕུགས་བསམ་མངོན་དུ་གྱུར་བ་བརྗོད་དོན་བྱས་ཡོད།